કૅપિટલ ગેઇન્સ પર એક વર્ષ કરતાં ઓછા સમય માટે રોકાણ કરનારા રોકાણકારને પોતાના સ્લેબ રેટ પ્રમાણે ટૅક્સ લાગશે. અને એક વર્ષ કરતાં વધારે સમય માટે કરેલા રોકાણ પર ઇન્ડેક્સેશન બેનિફિટ સાથે ૨૦ ટકા અને આ ઇન્ડેક્સેશન બેનિફિટ વગર ૧૦ ટકા (બે માંથી જે ઓછું હોય એ પ્રમાણે) ટેકસની ચૂકવણી કરવાની હોય છે. રોકાણકારે ટૂંકા ગાળાના રોકાણ માટે ડિવિડન્ડ પૅમેન્ટ ઑપ્શનની અને એક વર્ષ કરતાં વધારે સમયના રોકાણ માટે ગ્રોથ ઑપ્શનની પસંદગી કરવી જોઈએ. ટૅક્સ દરેક રોકાણ માટે બધા ટૅક્સ બ્રેકેટમાં એકસમાન જ રહે છે. આનાથી સ્પષ્ટ છે કે ઊંચા ટૅક્સ બ્રેકેટના રોકાણકારો જો ડેટ ફન્ડમાં રોકાણ કરે તો તેમને વધારે ફાયદો થાય છે.